|  |
| --- |
| **Analýza vplyvov na služby verejnej správy pre občana** |
| **7.1 Identifikácia služby verejnej správy, ktorá je dotknutá návrhom** |
| **7.1.1 Predpokladá predložený návrh zmenu existujúcej služby verejnej správy alebo vytvorenie novej služby?** |
| *Zmena existujúcej služby (konkretizujte a popíšte)* |
| Návrh novely zákona predpokladá vytvorenie informačného systému verejnej správy z existujúceho štátneho zoznamu osobitne chránených častí prírody a krajiny. V štátnom zozname sa evidujú chránené územia a ich ochranné pásma, chránené stromy a ich ochranné pásma, územia európskeho významu, územia medzinárodného významu a súkromné chránené územia a ich ochranné pásma. Štátny zoznam zahŕňa súpis, popis a geometrické a polohové určenie osobitne chránených častí prírody a krajiny, ako aj dokumentáciu týkajúcu sa týchto území.  V návrhu zákona sa tiež upravuje pôsobnosť štátnych orgánov ochrany prírody v tom smere, že pôsobnosť obcí na vydanie súhlasu na výrub drevín za hranicami zastavaného územia obcí prieskumu a výskumu osobitne chránených častí prírody a krajiny v tom smere, že namiesto okresných úradov v sídle kraja bude príslušná Štátna ochrana prírody Slovenskej republiky. |
| *Nová služba (konkretizujte a popíšte)* |
| Predkladaný návrh zákona zavádza pôsobnosť štátnych orgánov ochrany prírody na vydanie záväzného stanoviska, ak ide o vyhlásenie pozemkov za lesné pozemky, ako aj pôsobnosť na vydanie súhlasu na umiestnenie stavby v území s tretím stupňom ochrany. |
| **7.1.2 Špecifikácia služby verejnej správy, ktorá je dotknutá návrhom** |
| *Názov služby* |
| Štátny zoznam osobitne chránených častí prírody a krajiny  Rozhodovanie o vydaní súhlasu na výrub dreviny |
| *Platná právna úprava, na základe ktorej je služba poskytovaná (ak ide o zmenu existujúcej služby)* |
| Zákon č. 543/2002 Z. z. o ochrane prírody a krajiny v znení neskorších predpisov. |
| *Subjekt, ktorý je na základe platnej právnej úpravy oprávnený službu poskytovať* |
| Okresné úrady, odbory starostlivosti o životné prostredie, okresné úrady v sídle kraja, odbory starostlivosti o životné prostredie, Štátna ochrana prírody Slovenskej republiky |
| **7.1.3 O aký vplyv na službu verejnej správy ide?** |
| *Priamy vplyv (popíšte)* |
| Vytvorením informačného systému verejnej správy z existujúceho štátneho zoznamu osobitne chránených častí prírody a krajiny sa zlepší prístup verejnosti k informáciám týkajúcim sa osobitne chránených častí prírody a krajiny.  V prípade plánovaného umiestnenia novej stavby v území s tretím stretím stupňom ochrany sa bude vyžadovať podanie žiadosti o vydanie súhlasu na orgán ochrany prírody. |
| *Nepriamy vplyv (popíšte)* |
| ***x*** |
| **7.2 Vplyv služieb verejnej správy na občana** |
| **7.2.1 Náklady** |
| *Zníženie priamych finančných nákladov* |
| Nedôjde k zníženiu priamych finančných nákladov. |
| *Zvýšenie priamych finančných nákladov* |
| Správny poplatok pre fyzickú osobu za podanie žiadosti o vydanie súhlasu podľa zákon č. 543/2002 Z. z. o ochrane prírody a krajiny v znení neskorších predpisov je podľa položky č. 160 Sadzobníka správnych poplatkov vo výške 10 eur. |
| *Zníženie nepriamych finančných nákladov* |
| Nedôjde k zníženiu nepriamych finančných nákladov. |
| *Zvýšenie nepriamych finančných nákladov* |
| Nedôjde k zvýšeniu nepriamych finančných nákladov. |
| **7.2.2 Časový vplyv** |
| *Zvýšenie času vybavenia požiadavky (popíšte)* |
| V návrhu zákona sa predlžuje lehota na vydanie rozhodnutia orgánu ochrany prírody do 60 dní. Účelom je zosúladiť zákonnú lehotu s praxou, keďže vzhľadom na zložitosť konaní vo veciach ochrany prírody a krajiny správne orgány nestíhajú rozhodovať v rámci 30 dňovej lehoty, ktorú ustanovuje v súčasnosti platný zákon. V praxi nepredpokladáme zvýšenie času vybavenia požiadavky. |
| *Zníženie času vybavenia požiadavky (popíšte)* |
| Nedôjde k zníženie času vybavenia požiadavky. |
| **7.2.3 Ktorá skupina občanov bude predloženým návrhom ovplyvnená?**  *Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je veľkosť tejto skupiny?* |
| Návrhom budú primárne dotknutí občania, ktorý vlastnia pozemky v chránených územiach a ich ochranných pásmach. |
| **7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
| V prípade plánovaného umiestnenia novej stavby v území s tretím stretím stupňom ochrany sa bude vyžadovať podanie žiadosti o vydanie súhlasu na orgán ochrany prírody. Nakoľko sa však spravidla v súvislosti s takouto činnosťou podľa zákona vyžadujú aj iné súhlasy od orgánov ochrany prírody (napr. súhlas na výrub drevín), pričom sa rozhoduje vždy len v jednom konaní, v praxi nemusí ísť o novú povinnosť. |
| *Zanikajúce povinnosti (identifikujte)* |
| Z návrhu pre občana pri vybavení svojej požiadavky nezanikajú existujúce povinnosti. |
| **7.3 Vplyv na procesy služieb vo verejnej správe** |
| **7.3.1 Ktoré sú dotknuté subjekty verejnej správy?**  *Ktoré subjekty verejnej správy sú účastné procesu poskytnutia služby?* |
| Obce, okresné úrady, odbory starostlivosti o životné prostredie, okresné úrady v sídle kraja, odbory starostlivosti o životné prostredie, Ministerstvo životného prostredia Slovenskej republiky, Štátna ochrana prírody Slovenskej republiky |
| **7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
| Okresné úrady – vydávanie záväzných stanovísk, rozhodovanie o vydaní súhlasu na vykonanie činnosti, prijímanie oznámení a rozhodovanie v súvislosti s vykonávaním náhodnej ťažby v chránených územia a ich ochranných pásmach  Okresné úrady v sídle kraja - vydávanie záväzných stanovísk, rozhodovanie o vydaní súhlasu na vykonanie činnosti, povoľovanie výnimiek, vyhlasovanie, zmena a zrušovanie vybraných kategórii chránených území a ich ochranných pásiem  Ministerstvo životného prostredia Slovenskej republiky - vyhlasovanie, zmena a zrušovanie vybraných kategórií chránených území a ich ochranných pásiem  Štátna ochrana prírody Slovenskej republiky – prijímanie oznámení o začatí alebo skončení prieskumu a výskumu osobitne chránených častí prírody a krajiny, vedenie štátneho zoznamu osobitne chránených častí prírody a krajiny |
| *Zanikajúce povinnosti (identifikujte)* |
| Obce - rozhodovanie o vydaní súhlasu na výrub drevín za hranicami zastavaného územia obce  Okresné úrady v sídle kraja - prijímanie oznámení o začatí alebo skončení prieskumu a výskumu osobitne chránených častí prírody a krajiny |